Komission direktiivi 96/78/EY, annettu 6 päivänä joulukuuta 1996, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta



Virallinen lehti nro L 321 , 12/12/1996 s. 0020 - 0021



KOMISSION DIREKTIIVI 96/78/EY, annettu 6 päivänä joulukuuta 1996, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 96/14/EY (2), ja erityisesti sen 13 artiklan toisen alakohdan neljännen luetelmakohdan, sekä katsoo, että olisi toteutettava toimenpiteitä yhteisön suojelemiseksi Tilletia indica Mitra -organismilta, jota ei tiedetä tähän mennessä esiintyneen yhteisössä, näihin toimenpiteisiin olisi sisällyttävä kolmansista maista, joissa Tilletia indica Mitra -organismia tiedetään esiintyvän, peräisin oleviin sukujen Triticum, Secale ja X Triticosecale siemeniin ja jyviin liittyviä säännöksiä, tämän vuoksi direktiivin 77/93/ETY liitteet olisi vastaavasti muutettava, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 77/93/ETY tämän direktiivin liitteen mukaisesti. 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivästä tammikuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on välittömästi toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komissio ilmoittaa tästä muille jäsenvaltioille. 3 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o L 68, 19.3.1996, s. 24 LIITE 1. Lisätään liitteessä I olevan A osan I jakson c kohtaan uusi 15.1 alakohta 15 alakohdan jälkeen: "15.1. Tilletia indica Mitra" 2. Lisätään liitteessä IV olevan A kohdan I jaksoon 53 kohta ja 54 kohta 52 kohdan jälkeen: >TAULUKON PAIKKA> 3. Lisätään liitteessä V olevan B osan I jakson 1 kohtaan uusi lause "suvut Triticum, Secale ja X Triticosecale, kun alkuperämaa on Afganistan, Intia, Irak, Meksiko, Nepal, Pakistan tai Yhdysvallat" sanojen "tai Uruguay" jälkeen. 4. Lisätään liitteessä V olevan B osan I jakson 7 kohdan jälkeen uusi kohta. "8. Sukujen Triticum, Secale ja X Triticosecale jyvät, jotka ovat peräisin Afganistanista, Intiasta, Irakista, Meksikosta, Nepalista, Pakistanista tai Yhdysvalloista."